Atapuerka

Atapuerka () – archeologinė vietovė Atapuerkos kalnuose, Burgoso provincijoje, Ispanijoje, kurioje rasti seniausi Europoje hominido pėdsakai – griaučių liekanos, datuojamos net 1 milijoną 200 tūkstančių metų atgal.

Atapuerkos kalnų urvuose aptikti pirmykščiai žmonės buvo Homo antecessor bei Homo heidelbergensis atstovai. Mokslininkai spėja, kad Homo antecessor buvo paskutinis bendras žmogaus ir neandartaliečio protėvis, o iš Homo heidelbergensis kilo neandartaliečiai.

Šių kalnų urvuose be hominidų ir priešistorinių gyvūnų fosilijų dar buvo rasta urvų piešinių, uolų raižinių bei pirmykščio žmogaus akmens amžiaus titnaginių įrankių. Tarp jų Ašelio kultūros kirvis aptiktas kapinyne. Žinovai teigia, kad pastarasis įrankis neturėjo simbolinės reikšmės laidojimo apeigų metu, todėl urvų piešiniai, aptikti Šovė ir kituose urvuose, tebelaikomi pirmosiomis žmonijos abstraktaus mąstymo ir kūrybos kibirkštimis. Šie radiniai saugomi Burgoso Žmogaus evoliucijos muziejuje.

Vieni iš reikšmingiausių radinių randami Sima urve – jame rasti 28 hominidų palaikų, dešimtys urvinių meškų ir kitų žvėrių griaučių. Mokslininkai mano, kad žmonių palaikai ten buvo palaidoti apgalvotai. 2000 m. pastarieji urvai, kaip reikšminga archeologinė vietovė, buvo įtraukta į UNESCO pasaulio paveldo sąrašą.

 Šaltiniai 

Kategorija:Ispanijos archeologinės vietos
Kategorija:Urvai